《春院试士二首 其二》
明代·黄佐

冀产多龙骥，荆山饶奇璞。永怀和氏愆，愿骋孙阳目。

拥衾盘礴裸，秉心向明烛。朝餐青玉案，暮御流黄幄。

衣缊甘食萍，于焉愧珍谷。谁令钩棘习，回漓见熙穆。

伟矣欧阳子，千秋仰乔岳。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。